ร้านเนื้อย่างเฟรนไชส์ดังจากญี่ปุ่น ซี่งสาขานี้มีบริการเฉพาะประเภทบุฟเฟต์เท่านั้น แบ่งเป็น 3 ราคา 499 599 699 ++ ไม่รวมน้ำ(รีฟิวประมาณ30บาท) ครั้งนี้กินแบบแพงสุด 699 เพราะอยากกินลิ้นวัว

อาหารเครื่องเคียงอื่นๆก็มีให้ลองกินกันหลากหลาย ทั้งของทอด สลัด ยำปลาแซลมอน ของเสียบไม้ทอดก็มีแบบให้ทอดกันเอง

ส่วนเนื้อย่างก็เป็นสไตญี่ปุ่นแท้ ที่เป็นชิ้นพอคำมีความหนาทำให้เวลาย่างแล้วเนื้อจะยังชุ่มฉ่ำ น้ำจิ้มก็เป็นแบบญี่ปุ่นที่ออกรสเค็มหวานตามด้วยกลิ่นหอมน้ำมันงาและขิงเล็กน้อย

คุณภาพเนื้อแต่ละจานค่อนข้างคงที่ สั่งซ้ำแล้วได้ของแบบเดิม ยกเว้นลิ้นวัวที่ยังปนๆกันอยู่ระหว่างโคนลิ้นกลับปลายลิ้น ซึ่งถือเป็นเรื่องธรรมดา เพราะโคนลิ้นอร่อยและแพงกว่ามาก ส่วนของอย่างอื่นก็คุณภาพดีเช่น คอหมู ปลาหมึก แต่กุ้งแม่น้ำไม่ได้สั่งครับเพราะเห็นรีวิวอื่นๆว่าไม่โอเค

โดยรวมแล้วก็เป็นร้านที่เหมาะกับคนที่ต้องการกินเนื้อย่างเป็นหลัก ไม่เน้นซูชิไม่เน้นกุ้งแม่น้ำ ไม่ผิดหวังแน่นอน ถ้าไม่กินลิ้นวัว แนะนำราคา 599++